Rettens stillingtagen til fortsat varetægtsfængsling i sag om overtrædelse af straffelovens § 217, jf. § 224, § 219, jf. § 224, § 150 og § 232 m.v.
Ret: Retten på Frederiksberg (1. instans)
Faggruppe: Straffesag — Grundlovssag
Sagsemner: Efterforskning og straffeproces;

/

Retten på Frederiksberg

Udskrift af retsbogen

Den 1. juni 2011  kl. 09.50  blev retten sat i retssal H af Dommer. Protokolfører
var Medarbejder ved retten.

Retsmødet var offentligt.

Rettens nr. 1-8896/2010
Politiets nr. APK 0109-72235-00005-10

Anklagemyndigheden
mod
Arrestant
cpr-nummer Født 1961

Navneforbud i henhold til tidligere kendelse.

Anklager mødte for anklagemyndigheden.

Der fremlagdes forlængerrapport med bilag.

Sagens øvrige akter var til stede.

Advokat Martin Leth Hansen var mødt som beskikket forsvarer.

Kl. 09.50 fremstilledes arrestanten.

Anklageren gjorde rede for sagen og oplyste, at sagen er berammet til hoved-
forhandling den 24. august 2011 og herefter følgende dage i september og
begærede fængslingsfristen forlænget på det hidtige grundlag indtil der er af-
sagt dom i sagen i medfør af retsplejelovens § 767, stk. 2.

Forsvareren protesterede herimod og henviste til overskridelse af fristen i
retsplejelovens § 768 a og Rigsadvokatens meddelelse nr. 6/2008, hvoraf
fremgår, at der herefter kræves en skærpet påvirkningsrisiko. Det gøres gæl-
dende, at sagen ikke er fremmet tilstrækkeligt og at der ikke er sket bevissik-
ring ved indenretlige vidneafhøringer i det omfang det var muligt. Efterforsk-
ningen var reelt afsluttet ved udgangen af marts måned, og der er risiko for, at
tiltalte vil blive unødigt negativt påvirket af forlænget varetægtsfængsling, da
han må sidde i frivillig isolation. Det gøres endvidere gældende, at der er
manglende proportionalitet ved forlængelse af varetægten i forhold til for-
ventelig straf, såfremt tiltalte bliver dømt, jf. retsplejelovens § 762, stk. 3.

Der afsagdes sålydende

K E N D E L S E:

Std 75235



/

side 2

Grundlaget for rettens kendelse af 9. marts 2011 findes fortsat at foreligge, jf.
retsplejelovens § 762, stk. 1, nr. 3.

Som følge heraf tages politiets begæring om forlængelse af varetægtsfængs-
lingen til følge, jf. retsplejelovens § 767, stk. 1, jf. § 764, stk. 1.

***

Arrestanten har været varetægtsfængslet siden den 10. december 2011.

Når henses til sagens karakter og antallet af mulige forurettede, finder retten, at
der foreligger sådanne (helt) særlige omstændigheder, at betingelserne for
fortsat varetægtsfængsling ud over den frist, der er fastsat i retsplejelovens §
768 a, er opfyldte.

***

T h i   b e s t e m m e s:

Varetægtsfængslingen af Arrestant, forlænges.

Anklageskrift i sagen er indleveret den 19. april 2011, og tidspunktet for ho-
vedforhandlingen er fastsat til den 24. august 2011 og senere dage. I medfør af
retsplejelovens § 767, stk. 2, bestemmes det herefter, at varetægtsfængs-lingen
skal fortsætte uden yderligere forlængelser, indtil der er afsagt dom i sagen.

Forsvareren kærede kendelsen til Østre Landsret med påstand om løsladelse.

Forsvareren oplyste, at der ønskes mundtlig forhandling i Østre Landsret.

Retten hævet kl. 10.05

Dommer



/